Opgaver til erhvervspraktikanter 
Neden for findes seks opgaver, som praktikanten kan arbejde med i løbet af deres praktik.

	Rundvisning på arbejdspladsen

	Opgavebeskrivelse
	Lav en rundvisning på arbejdspladsen, hvor du viser de forskellige områder. Du skal beskrive, hvad modtageren ser, og hvilke opgaver der arbejdes med de forskellige steder. 
Hvis du har mulighed for det, skal du interview 1-2 ansatte om deres jobfunktion og uddannelsesbaggrund som en del af rundvisningen. 


	Format
	En film på ca. 3-5 minutter. Klip så vidt muligt filmen, så den kun indeholder det centrale.  




	Opslag til Facebook

	Opgavebeskrivelse
	Lav et opslag om din praktik. 
Du skal i opslaget: 
· Præsentere dig selv.
· Beskrive, hvad du har lavet i praktikdagene. 
· Beskrive, hvad du har lært om arbejdspladsen eller arbejdsfunktioner på arbejdspladsen.  

Spørg evt. arbejdspladsen, om der er nogle ting, den gerne vil have, du kommer ind på i dit opslag. 


	Format
	Opslaget skal være til arbejdspladsens hjemmeside, Facebook eller et andet relevant medie. Det skal være mellem 7-10 linjer. Dvs. at du skal være meget præcis i dit opslag. 
Tilføj evt. billeder efter aftale med arbejdspladsen.  











	Beskrivelse af jobfunktion

	Opgavebeskrivelse
	Beskriv en selvvalgt jobfunktion på arbejdspladsen.
Du kan bl.a. komme ind på: 
· Hvilke opgaver løser vedkommende? Beskriv kort indholdet af, hvad de dækker over. 
· Hvordan løses opgaverne? 
· Hvad kræver opgaverne af uddannelse og erfaring? 
· Hvad kræver opgaverne af personlige og/eller sociale kompetencer? 
· Hvad er udfordrende ved jobbet? Hvad er særligt positivt/negativt ved jobbet?  

For at kunne løse opgaven, er du nødt til at tale med en eller flere medarbejdere. 


	Format
	Du bestemmer selv formatet. Det kan være en artikel, en power point præsentation, en film, en lydfil, en plakat, en collage mm. 




	Problemløsning for arbejdspladsen

	Opgavebeskrivelse
	Du skal finde et problem/udfordring på arbejdspladsen. 
Problemet skal du formulere som et spørgsmål. Det skal være sprogligt kort (1-2 linjer) og præcist. 

Tal med arbejdspladsen om et reelt problem/udfordring, den har.  
Du skal på baggrund af dine faglige viden fra den daglige undervisning og fra praktikken forsøge at svare på spørgsmålet.  
Du kan skrive i stikord eller korte sætninger. 
Overveje, om du har noget teori, som du kan anvende. 


	Format
	En power point præsentation, en synopsis eller et selvvalgt format. 











	Evaluering af arbejdspladsen

	Opgavebeskrivelse
	Lav en evaluering af arbejdspladsen som praktiksted.
Du skal overveje, hvad der vil være godt for arbejdspladsen at vide, hvis den i fremtiden skal have andre praktikanter end dig. 
Du kan bl.a. komme ind på:
· Hvordan oplevede du kommunikationen med arbejdspladsen før selve praktikdagene? Begrund dine svar. 
· Hvordan oplevede du, at arbejdspladsen tog imod dig første dag? Begrund dine svar.
· Oplevede du, at arbejdspladsen havde en plan for dine praktikdage? 
· Beskriv, hvad du har lavet på praktikdagene. 
Vælg 1-2 gode aktiviteter og forklar, hvorfor de var gode. Vælg 1-2 mindre gode aktiviteter og forklar, hvorfor de var mindre gode. 
· Oplever du, at du har fået indblik i arbejdspladsen og jobfunktioner? Begrund dine svar. 
· Hvis du skulle give arbejdspladsen et godt råd til næste gang, den skal have praktikanter, hvad skal det så være? Begrund dit svar. 
· Spørg din arbejdsplads, om den har noget konkret, den ønsker din evaluering af. 



	Format
	En tekst, en film, en lydfil, en plakat, en power point præsentation eller noget helt andet. Spørg evt. arbejdspladsen, om den har et ønske til formatet. 












	Gode råd til dig  

	Opgavebeskrivelse
	Du skal formulere 4-6 spørgsmål til arbejdspladsen. 
Spørgsmålene skal kunne hjælpe dig ift. dit videre karriereforløb. 
Spørgsmålene kan fx handle om:
· Gode råd til jobsøgning, herunder jobansøgning, CV og aflevering af ansøgning. 
· Hvilke uddannelsesmæssige, personlige og sociale kompetencer arbejdspladsen lægger vægt på, når den ansætter folk.
· Hvordan arbejdspladsen har oplevet dig som praktikant ift. din arbejdsindsats, din imødekommenhed, dine kommunikationsevner, din stabilitet, dine samarbejdsevner mm. 
· Andet, som arbejdspladsen finder relevant. 


	Format
	Spørgsmål opsat i punktform i et dokument eller en power point præsentation. 




